Publication: Magyar Közlöny
Issue: MK-2011-123 (Year: 2011, Number: 123)
Era: contemporary
Section: „2. számú melléklet a 38/2009. (VIII. 31.) IRM rendelethez
Paragraph Index: 961

8. A felszámolási eljárást lefolytató bíróság Gazdasági Hivatala díjfedezeti számlájának száma: I. Az 1. pont szerinti bíróság a 2. pont szerinti ügyszám alatt, a 3. pont szerinti időpontban hozott határozatában a 4. pont szerinti adós ellen felszámolási eljárást indított. E felszámolási eljárás a 1346/2000/EK tanácsi rendelet szerinti eljárás (5. pont). A 7. pont szerinti időpont a fizetésképtelenségi eljárás megindításának időpontja [1346/2000/EK tanácsi rendelet 2. cikk f) pont]. A bíróság határozatában kijelölte a 6. pont szerinti felszámolót. A 7. pont szerinti időponttól kezdődően az adós vagyonával kapcsolatos jognyilatkozatot csak a felszámoló tehet. Ezen értesítés alapja a 1346/2000/EK tanácsi rendelet 40. cikke, amely szerint a fizetésképtelenségi eljárás megindításának helyétől eltérő tagállamban szokásos tartózkodási hellyel, állandó lakóhellyel, székhellyel rendelkező, ismert hitelezőket tájékoztatni kell a fizetésképtelenségi eljárás megindulásáról. A 1346/2000/EK tanácsi rendelet 39. cikke szerint bármely hitelezőnek – ideértve a tagállamok adóhatóságait és társadalombiztosítási intézményeit (hatóságait) is –, akinek szokásos tartózkodási helye, lakóhelye vagy székhelye más tagállamban van, mint az eljárás megindításának helye szerinti állam, jogában áll írásban bejelenteni követeléseit a fizetésképtelenségi eljárásban. II. A hitelezői követelések bejelentésére előírt határidő

Source: https://magyarkozlony.hu/hivatalos-lapok/9384b33f6179d0f7665d1ad6e9ec00bdccd75dda/dokumentumok/e767aa8065b1000cd184912d0012cc03b5a260a6/letoltes